****

**ประกาศองค์การบริหารส่วนตำบลพิเทน**

**เรื่อง ประกาศใช้แผนปฏิบัติการป้องกันการทุจริต เพื่อยกระดับคุณธรรมและความโปร่งใส**

**ขององค์การบริหารส่วนตำบลพิทน (พ.ศ. ๒๕๖๖ - ๒๕๗๐)**


**………………………………………………………………………..**

ด้วยรัฐธรรมนูญแห่งราชอาณาจักรไทย พุทธศักราช ๒๕๖๐ มาตรา ๖๕ กำหนดให้รัฐพึงจัดให้ มียุทธศาสตร์ชาติเป็นเป้าหมายการพัฒนาประเทศอย่างยั่งยืน ตามหลักธรรมาภิบาล เพื่อใช้เป็นกรอบใน การจัดทำแผนต่าง ๆ ให้สอดคล้องและบูรณาการกันเพื่อให้เป็นเอกภาพในการขับเคลื่อนเป้าหมายดังกล่าว ซึ่งสำนักงาน ป.ป.ช. ได้พัฒนากรอบการจัดทำแผนปฏิบัติการป้องกันการทุจริตเพื่อยกระดับคุณธรรม และความโปร่งใส (พ.ศ. ๒๕๖๖ - ๒๕๗๐) ให้สอดคล้องกับแผน ๓ ระดับ ได้แก่ ยุทธศาสตร์ชาติ ๒๐ ปี (พ.ศ. ๒๕๖๑ - ๒๕๘๐) แผน แม่บทภายใต้ยุทธศาสตร์ชาติ (พ.ศ. ๒๕๖๑ - ๒๕๘๐) ประเด็นที่ (๒๑) การต่อต้านการทุจริตและประพฤติมิชอบ แผนการปฏิรูปประเทศ แผนพัฒนาเศรษฐกิจและสังคมแห่งชาติ นโยบายและแผนระดับชาติว่าด้วยความมั่นคง แห่งชาติ และแผนปฏิบัติการด้านการต่อต้านการทุจริต และประพฤติมิชอบ โดยนำหลักธรรมาภิบาลสำหรับองค์กรปกครองส่วนท้องถิ่นมาเป็นกลไกในการพัฒนากรอบการจัดทำแผนปฏิบัติการป้องกันการทุจริตสำหรับ องค์กรปกครองส่วนท้องถิ่น รวมถึงให้สอดคล้องกับกรอบการประเมินคุณธรรมและความโปร่งใสในการดำเนินงาน ของหน่วยงานภาครัฐ (Integrity and Transparency Assessment: ITA) อันจะนำไปสู่เป้าหมายของแผนแม่บท ภายใต้ยุทธศาสตร์ชาติ (พ.ศ. ๒๕๖๑ - ๒๕๘๐) ประเด็นที่ (๒๑) การต่อต้านการทุจริตและประพฤติมิชอบ ที่กำหนดไว้ว่า **“ประเทศไทยปลอดการทุจริตและประพฤติมิชอบ”**

องค์การบริหารส่วนตำบลพิเทน ได้จัดทำแผนปฏิบัติการป้องกันการทุจริต เพื่อยกระดับคุณธรรม และความโปร่งใส ขององค์การบริหารส่วนตำบลพิเทน (พ.ศ. ๒๕๖๖ - ๒๕๗๐) เรียบร้อยแล้ว เพื่อให้การดำเนินงานดังกล่าว บรรลุผลได้อย่างเป็นรูปธรรม จึงประกาศใช้แผนปฏิบัติการป้องกันการทุจริต เพื่อยกระดับ คุณธรรมและความโปร่งใส ขององค์การบริหารส่วนตำบลพิเทน (พ.ศ. ๒๕๖๖ - ๒๕๗๐) เพื่อใช้เป็นกรอบและแนวทางในการดำเนินงานต่อไป

จึงขอประกาศให้ทราบโดยทั่วกัน

ประกาศ ณ วันที่ ๓๐ เดือนกันยายน พ.ศ. ๒๕๖๕



(นายซาฮาร์ดิง นิเราะ)

นายกองค์การบริหารส่วนตำบลพิเทน